Анастасія Уладзіміраўна Кузьміна

**Анастасія Уладзіміраўна Кузьміна (Шыпу́ліна)** (, , Цюмень, Расія) — расійская і славацкая біятланістка, двухразовая алімпійская чэмпіёнка ў спрынце (2010 і 2014), неаднаразовая пераможца кантынентальных першынстваў і чэмпіянатаў свету сярод юніёраў, майстар спорту міжнароднага класа. Сярэбраны прызёр чэмпіянату свету 2009 года ў мас-старце, двухразовая чэмпіёнка Еўропы таго ж года. Заваявала для Славакіі першы залаты медаль зімовых Алімпійскіх гульняў у 2010 годзе.

У снежні 2010 года стала пераможцам анкеты спартыўных журналістаў «Лепшы спартсмен Славакіі».

## Спартыўная кар’ера 
Анастасія і яе брат Антон Шыпулін пачалі займацца лыжнымі гонкамі ў Надзеі Дзмітрыеўны Каўрыжных (майстар спорту СССР, заслужаны трэнер Расіі). Біятлонам Анастасія стала займацца ў 1999 годзе пад кіраўніцтвам трэнера Сяргея Шэстава.

На першынствах сярод юніёраў і на чэмпіянаце Еўропы Анастасіі часта мела поспех: 1-е месца ў эстафеце ў 2003 і 2005 гадах; 1-е месца ў гонцы пераследу на чэмпіянаце Еўропы 2005 года ў Новасібірску , 1-е месца ў эстафеце на чэмпіянаце Еўропы па біятлоне 2004 года ў Мінску; 1-е месца этапу Кубка Еўропы ў спрынце ў 2006 годзе ў Аўстрыі.

За зборную Расіі на этапах Кубка свету выступала ў сезонах 2005—2006, 2006—2007. Лепшы вынік — 13-е месца на старце сезона 2006—2007 у індывідуальнай гонцы.

Пасля заканчэння апошняга ў складзе зборнай Расіі сезону 2006—2007, у красавіку 2007 года выйшла замуж за ізраільскага лыжніка з расійскімі каранямі Даніэля Кузьміна. Займалася выхаваннем сына Елісея. Пераехаўшы з мужам у Славакію, са снежня 2008 года прадстаўляе ў міжнародных спаборніцтвах гэтую краіну, жыве і трэніруецца ў Банска-Бістрыца.

У лютым 2009 года Анастасія Кузьміна стала сярэбраным прызёрам чэмпіянату свету ў карэйскім Пхенчхане ў мас-старце. 28 лютага і 1 сакавіка 2009 года выйграла спрынтарскую гонку і гонку пераследу на Чэмпіянаце Еўропы ва Уфе.

Пасля паспяхова праведзеных снежаньскіх этапаў Кубка свету алімпійскага сезону 2009—2010, у якіх Кузьміной ўдалося заняць 3-е месца ў індывідуальнай гонцы ў славенскай Паклюцы і 5-е ў спрынце ў Хохфільцэне, Анастасія знаходзячыся на трэніровачным зборы ў Оберціліяхе ў снежні 2009 года атрымала траўму левай рукі.

10 снежня 2010 года ў аўстрыйскім Хохфільцэне ў спрынтэрскай гонцы на 10 км выйграла сваё першае «золата» ў рамках Кубка свету па біятлоне.

## Сям’я 
Малодшы брат — Антон Шыпулін (нар. 1987), прызёр Алімпійскіх гульняў і чэмпіянатаў свету па біятлоне ў складзе зборнай Расіі.

6 красавіка 2007 выйшла замуж за ізраільскага лыжніка Даніэля Кузьміна. 27 чэрвеня таго ж года ў іх нарадзіўся сын Елісей.

Мае вышэйшую адукацыю — скончыла Цюменскі юрыдычны інстытут МУС Расіі. Захапленні — кулінарыя, музыка.

## Спасылкі 
* Старонка на сайце зімовых Алімпійскіх гульняў 2010 года
* Біяграфія і вынікі Анастасіі Кузьміной на афіцыйным сайце Федэрацыі біятлона Украіны
* Профіль IBU 

Катэгорыя:Біятланісткі Расіі
Катэгорыя:Біятланісткі Славакіі
Катэгорыя:Алімпійскія чэмпіёны па біятлоне
Катэгорыя:Алімпійскія чэмпіёны ад Славакіі
Катэгорыя:Чэмпіёны зімовых Алімпійскіх гульняў 2010 года
Катэгорыя:Чэмпіёны зімовых Алімпійскіх гульняў 2014 года
Катэгорыя:Сярэбраныя прызёры зімовых Алімпійскіх гульняў 2010 года
Катэгорыя:Біятланісты на зімовых Алімпійскіх гульнях 2010 года
Катэгорыя:Біятланісты на зімовых Алімпійскіх гульнях 2014 года
Катэгорыя:Чэмпіёны Еўропы па біятлоне
Катэгорыя:Біятланісты на зімовых Алімпійскіх гульнях 2018 года
Катэгорыя:Чэмпіёны зімовых Алімпійскіх гульняў 2018 года
Катэгорыя:Сярэбраныя прызёры зімовых Алімпійскіх гульняў 2018 года